Կարմիր զանգեր։ Ֆիլմ 2։ Ես տեսել եմ նոր աշխարհի ծնունդը

**«Կարմիր զանգեր։ Ֆիլմ 2։ Ես տեսել եմ նոր աշխարհի ծնունդը»** (), ռեժիսոր Սերգեյ Բոնդարչուկի 1982 թվականի խորհրդային ֆիլմը Ռուսաստանում 1917 թվականին տեղի ունեցած իրադարձությունների մասին։ Ֆիլմի հիմքում ընկած է Ջոն Ռիդի «Տասը օր, որ ցնցեցին աշխարհը» գիրքը։ «Կարմիր զանգեր» շարքի երկրորդ մասն է։

## Սյուժե
Հեղինակը փորձել է առավելագույն հավաստիությամբ վերականգնել 1917 թվականի պատմական իրադարձությունների ընթացքը՝ Լենինի Ռուսաստան վերադարձից մինչև Հոկտեմբերյան հեղափոխություն։ Ներկայացվում են զանգվածային երթերի և ցույցերի, մարդաշատ համագումարների և հանրահավաքների, հեղափոխական Պետրոգրադի փողոցների և մարտադաշտերի լայնածավալ պատկերներ։ Այդ թվում՝ լեգենդար կայարանը և զրահապատ մեքենայից Լենինի հայտնի ելույթը, հուլիսյան բազմահազարանոց ցույցը և դրա գնդակահարությունը ժամանակավոր կառավարության զորքերի կողմից, «Պրավդա» թերթի տպարանի ավերումը, որտեղից հենց նոր հեռացել էր Լենինը, Կոռնիլովշչինան, հրապարակում կարմիրգվարդիականների ուսուցանումը, Կերենսկու ելույթը Տավրիկյան պալատում, բոլշևիկների կենտրոնական կոմիտեի պատմական հանդիպումը զինված ապստամբության վերաբերյալ, հեղափոխական Սմոլնիի և Ձմեռային պալատի միջանցքները, և ամենուր իրադարձությունների մոտակայքում ամերիկյան լրագրող Ջոն Ռիդն է, որն անխոնջ կերպով նոթատետրում գրում է նորություններ պատմական իրադարձությունների վայրից։

Շարունակելով Էյզենշտեյնի ավանդույթները՝ Սերգեյ Բոնդարչուկը վավերագրական բծախնդրությամբ վերստեղծել է իրադարձությունների իրական պատկերը։ Այդ նպատակով նա գիտակցաբար հիմնական դերերը վստահել է նախկինում գրեթե չնկարահանված դերասանների, և որպես հեղափոխության գործող կերպարներ ցույց տվել այնպիսի «արգելված»  պատմական դեմքեր, ինչպիսիք են Լ.Բ. Կամենևը, Գ. Զինովևը, Լև Տրոցկին։

## Դերերում
* Ֆրանկո Ներո – *[[Ջոն Ռիդ]]
* [[Ուրսուլա Անդրես]] – *Մեյբլ Դոջ
* Սիդնի Ռոմ (լուսագրերում՝ «Սիդնեյ Ռոմմ») – *[[Լուիզա Բրայանթ]]
* Անատոլի Ուստյուժանինով – *Վլադիմիր Լենին
* Բոգդան Ստուպկա – *[[Ալեքսանդր Կերենսկի]]
* Վալերի Բարինով – *Նիկոլայ Պոդվոյսկի
* Ալեքսանդր Սայկո – *[[Վլադիմիր Անտոնով-Օվսեենկո]]
* Պյոտր Վորոբյով – *Ալբերտ Ռիս Ուիլյամս
* Վյաչեսլավ Բուտենկո – *[[Լև Տրոցկի]]
* Միրձա Մարտինսոնե – *Բեսսի Բիթի
* Թենգիզ Դաուշվիլի – *[[Իոսիֆ Ստալին]]
* [[Վլադիմիր Սեդով]] – *Նիկոլայ Կիշկին
* Նիկոլայ Բուրով – *Միխայիլ Տերեշչենկո
* Դանիիլ Դոմբրովսկի – *Յակով Սվերդլով (հնչյունավորել է Սերգեյ Մալիշևսկին)
* Յարոսլավ Բարիշև – *[[Գրիգորի Զինովև]]
* Յուլիեն Բալմուսով – *Ձերժինսկի
* Գալիկս Կոլչիցկի – *ռուս արդյունաբերող
* Յանիս Կլուշս – *Էյնո Ռախյա
* Ելենա Ֆինոգեևա – *[[Ալեքսանդրա Կոլոնտայ]]
* Վալերի Զախարիև – *Պանին
* Իրինա Սկոբցևա – *կոմսուհի Պանինա
* Պաուլ Բուտկևիչ – *զինվոր կայարանում
* Օլեգ Ֆեոդորով – *գնդապետ Գ. Պ. Պոլկովնիկով
* Բորիս Նևզորով – *Երեմեև
* Լև Դուրով – *Շրեյդեր
* Նիկոլայ Բոյարսկի – *գեներալ
* Միխայիլ Վասիլև – *ավագ ուրյադնիկ
* Յուրի Լազարև – *սպա
* Ալեքսանդր Վդովին – *նավաստի
* Ռոդիոն Ալեքսանդրով – *Լունաչարսկի
* Օլեգ Շտեֆանկո – *սպա
* Ալեքսանդր Չույկով – *Գուչկով

## Արտադրություն
Ալեքսանդր Կերենսկու դերի համար դերասան երկար ժամանակ չի հաստատվել, քանի դեռ օգնականները ռեժիսոր Սերգեյ Բոնդարչուկին խորհուրդ չեն տվել դերասան Բոգդան Ստուպկային։ Փորձերի համար Ստուպկան նախապատրաստել են Կերենսկու ելույթը Պետդումայի ամբիոնում։ Որոշակի անհաջողությունից հետո Բոնդարչուկը Ստուպկային դուրս է բերել միջանցք և խորհուրդ է տվել «ենթագիտակցորեն ազատ թողնել իրեն», որից հետո տեսարանը հաջողվել է։

## Մրցանակներ
* Մրցանակ լավագույն արտասահմանյան ֆիլմի համար, Հնդկաստան, 1985,
* ԽՍՀՄ պետական մրցանակ - Սերգեյ Բոնդարչուկ, 1984,
* ԽՍՀՄ պետական մրցանակ - Վադիմ Յուսով, 1984 թ։

## Տես նաև
* Կարմիր զանգեր։ Ֆիլմ 1։ Մեքսիկան կրակի մեջ

## Ծանոթագրություններ

## Արտաքին հղումներ
* Фильм «Красные колокола. Фильм 2. Я видео рождение нового мира» в онлайн-кинотеатре «Мосфильма»
* «Красные колокола. Фильм 2. Я видел рождение нового мира» на сайте «Энциклопедия отечественного кино»

Կատեգորիա:1982 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Սերգեյ Բոնդարչուկի ֆիլմեր